Diari Oficial de la Generalitat Valenciana


Sumari del DOGV 9723, del 13-11-2023 (2023/11957)

Anunci de la informació pública del Pla Especial Miner corresponent a l'actualització i ampliació de la superfície d'explotació de recursos de la Secció C) de la Llei de mines anomenada «Serra Gorda» número 2989, en el terme municipal de Bellús (València). Expedient MIVARI/2011/74/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9723

Data del DOGV
:   13-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/11673


Data del document
:   06-11-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci de la informació pública del Pla Especial Miner corresponent a l'actualització i ampliació de la superfície d'explotació de recursos de la Secció C) de la Llei de mines anomenada «Serra Gorda» número 2989, en el terme municipal de Bellús (València). Expedient MIVARI/2011/74/46. [2023/11051]  
De conformitat amb el que s'estableix en l'article 50 del Decret legislatiu 1/2021, de 18 de juny, del Consell d'aprovació del text refós de la llei d'ordenació del territori, urbanisme i paisatge, se sotmet a informació pública el Pla Especial Miner, el Projecte d'Explotació, Pla de Restauració Integral, Estudi d'Impacte Ambiental, Estudi Acústic i Estudi d'Integració Paisatgística de l'actualització i ampliació de superfície en l'explotació de recursos de la Secció C), calcàries per a àrids i materials de construcció, de la Llei de Mines denominada «Sierra Gorda» núm. 2989 en terme municipal de Bellús, València, inclosos en l'expedient MIVARI/2011/74/46 instruït pel Servei Territorial d'Indústria, Energia i Mines de València, que ha sigut iniciat a instàncies de la societat «Cantera La Torreta», SA, amb CIF L33826692.  
  
Se sotmet a informació pública per un termini de quaranta-cinc dies, a comptar des de la seua publicació en el Diari Oficial de la Generalitat Valenciana de conformitat amb la llei 5/2014, de 25 de juliol, i amb el que s'estableix en la disposició addicional tercera del Decret 82/2005, de 22 d'abril, del Consell de la Generalitat, d'Ordenació Ambiental d'Explotacions Mineres en Espais Forestals de la Comunitat Valenciana, així com el preceptuat en el títol V de la Llei 22/1973, de 21 de juliol, de Mines i el seu Reglament, quant a la informació pública de l'expedient i amb el que s'estableix en el Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, de la Generalitat d'Impacte Ambiental, modificat pel Decret 32/2006, de 10 de març, del Consell de la Generalitat. D'igual forma, en compliment de l'article 36 de la Llei 21/2013, de 9 d'octubre, d'Avaluació Ambiental.  
  
L'expedient consta de: Pla Especial Miner, projecte d'explotació, pla de restauració integral, estudi d'impacte ambiental, estudi acústic i estudi d'integració paisatgística.  
Cosa que es fa pública perquè, en aquest termini, es puguen presentar les al·legacions o observacions pertinents en el Servei Territorial d'Indústria, Energia i Mines de València. Els projectes estaran exposats per a la seua consulta en la pàgina web de la Conselleria d'Innovació, Indústria, Comerç i Turisme en la següent adreça electrònica: http://www.cindi.gva.es  
  
València, 6 de novembre de 2023.- El cap del Servei Territorial d'Indústria, Energia i Mines: Roberto Javier Anchel Añó.